JUDEŢUL TIMIŞ
MUNICIPIUL TIMIŞOARA  
PRIMAR                                                              
Nr. CT2019-31 din 14.01.2019 

 

EXPUNERE de MOTIVE,
PRIVIND OPORTUNITATEA PROIECTULUI DE HOTĂRÂRE
referitor la aprobarea trecerii în domeniul privat al Municipiului Timişoara în domeniul public al Municipiului Timişoara a terenului înscris în C.F. nr.439377-Timişoara


Prin adresa nr.CT2019-31 din 09.01.2019, înregistrată la Primăria Municipiului Timişoara, S.C. SIDECO HOME CONCEPT S.R.L., prin administrator NEGRU RAMONA SIMINA, se solicită, emiterea de către  Consiliul Local al Municipiului Timişoara, a unei hotărâri, prin care, să se aprobe trecerea terenului situat în Timişoara, str. Grigore T. Popa nr. 31-35, înscris în CF nr. 439377-Timişoara, din domeniul privat al Municipiului Timişoara în domeniul public al Municipiului Timişoara.
	Terenul menţionat mai sus, în suprafaţă de 2.768 mp, a fost donat Municipiului Timişoara de către Gabor Moise şi Gabor Ghizela-Lenuţa conform actului de donaţie autentificat sub nr. 179 din 12.02.2015, la Societatea Profesională Notarială ”Dănilă-Bulgăr, în cotă de 1/1, având categoria de folosinţă “Drum în intravilan”.
	Prin Hotărârea Consiliului Local nr. 489 din data de 10.10.2014 a fost aprobat Planul Urbanistic Zonal “Lotizare pentru construire locuinţe colective D+P+2E” strada Grigore T. Popa nr. 31-35, Timişoara.
	Având în vedere cele menţionate mai sus, considerăm necesar şi oportun, iniţierea unui proiect de hotărâre, privind aprobarea trecerii terenului mai sus menţionat, din domeniul privat al Municipiului Timişoara în domeniul public al Municipiului Timişoara, cu destinaţia de teren pentru drum.

